ધારીના મામલતદાર પ્રતાપસિંહ ઝાલા દ્વારા ધારી તાલુકાના દેવળા ગામના વ્યાજબી ભાવના દુકાનદાર અમીરઅલી બદરૂદીન લાલાણી સામે આવશ્યક ચિજવસ્તુ ધારા હેઠળ ધારી પોલીસ મથકમા ફોજદારી ફરિયાદ નોંધાવવામા આવી છે. જેમા તેણે જણાવ્યું છે કે આ દુકાનદાર દ્વારા નવેમ્બર 17થી એપ્રિલ-18ના છ માસના ગાળા દરમિયાન દુકાનમા ગેરરીતિઓ આચરવામા આવી હતી. દુકાનદાર દ્વારા હિસાબો રજુ કરાયા ન હતા. ઉપરાંત કેરોસીનનો જથ્થો નિલ હોવા છતા તેના પાસે 100 લીટર હાજર જથ્થો હતો. તોલાટના ઘરે પણ 57 લીટર કેરોસીન પડયુ હતુ.